open-index/open-wikipedia-markdown huggingface dataset:
NUTS

**NUTS** (engelsk **Nomenclature of Territorial Units for Statistics**, opprinnelig fra fransk **nomenclature des unités territoriales statistiques**) er en standardkode for administrative understatlige enheter, til bruk i Eurostat-statistikk siden 1980. Standarden ble utviklet at Den europeiske union, og dekker derfor kun medlemslandene i detalj. Eurostat har også utviklet et hierarki for samtlige søkerland siden 1980, men denne delen av standarden er ikke endelig fastlagt. Kodene tilsvarer ikke nødvendigvis de reelle administrative enhetene i landene. Dette skyldes blant annet at man ved grenseendringer ofte beholder de gamle enhetene i statistisk sammenheng, for å kunne sammenligne målinger over tid. 

## Oppbygning

*NUTS 0: To bokstaver som identifiserer landet. Denne delen av koden tilsvarer ISO 3166-1, bortsett fra at Storbritannia bruker *UK* i stedet for *GB*. 

*NUTS 1: Ett siffer eller én bokstav som identifiserer understatlig enhet. Nummereringen starter med 1, og etter 9 fortsetter den med bokstaver. Den dekker samme enheter som ISO 3166-2, men nå med helt andre koder. 

*NUTS 2 / NUTS 3: Et nivå under dette angis med tall. Der det er for mange enheter til å bruke ett tall, lages det kunstige sammenslutninger av enheter. NUTS 2 vil derfor ofte ikke referere til noen eksisterende administrativ enhet.

### Eksempel

For eksempel er koden for grevskapet Kent i England oppbygget slik:

*UK: Storbritannia
*UKJ: Regionen Sørøst-England
*UKJ4: Kent og Medway
*UKJ42: Kent

## Utenfor EU

Den tilsvarende standarden i Amerikas forente stater heter FIPS.

## Uregelmessigheter

Det er noen uregelmessigheter i koden:

* Gibraltar har koden E021, som angir at stedet ligger utenfor EU.
* Fransk Guyana er listet både som FR930 (under Frankrike) og som AS13 (under Sør-Amerika)

## Norsk anvendelse

I norsk statistikk svarer fylkene til NUTS 3-nivået. Statistisk sentralbyrå har også produsert statistikk på NUTS 2-nivå, med en inndeling av Norge i syv regioner. SSB har også foreslått en inndeling på NUTS 4-nivå, med Norge inndelt i 90 økonomiske regioner. Eurostat opererer ikke med NUTS 4, men har i stedet to lokale inndelinger, LAU1 og LAU2 (fra engelsk *Local Administrative Unit*). Norske kommuner ville tilsvare NUTS 5-nivå, eller LAU2.

## Referanser
GM

**GM** og **Gm** kan vise til
* gigameter (Gm) &ndash; en SI-enhet for lengde lik 109 meter
* General Motors &ndash; amerikansk bilprodusent
* Genmodifisert
* Grand Master (GM) – stormester i sjakk
* Game Master – Spilleder i rollespill. Se også DM.
TM

**TM** og **Tm** kan referere til
*Trademark (**™**) &ndash; engelsk for varemerke
*terameter (**Tm**) &ndash; en SI-enhet for lengde lik 1012 meter
*thulium &ndash; grunnstoff med kjemisk symbol **Tm**
*Transversal Mercator &ndash; en kartprojeksjon
*Transcendental meditasjon
*TrackMania &ndash; et videospill
*Trøndersk Mesterskap (populærmusikk)
Narathiwat

**Narathiwat** (**<big>นราธิวส</big>**) er provinshovedstaden i provinsen Narathiwat i det sørlige Thailand. Befolkningen anslås (2005) til 47&nbsp;800. 

Den er en kystby og ligger mot Siambukten (som er del av Sørkinahavet). Den ligger 1.500 km sør for Bangkok og 65 km fra grensen til Malaysia. Blant næringsveiene er kokosnøtt, som blant annet benyttes til fremstilling av tapioka. Innhøsting fra kokospalmene skjer ved at dresserte apekatter kaster ned kokosnøttene.

Det er et vesentlig innslag av malayer og kinesere i byen, og byen har også et noe utenlandsk preg fordi islam står sterkt her. Resten av landet er overveiende buddhistisk.
Kanchanaburi

**Kanchanaburi** (**&#3585;&#3634;&#3597;&#3592;&#3609;&#3610;&#3640;&#3619;&#3637;**) er provinshovedstaden i provinsen Kanchanaburi i det  sentrale Thailand. Befolkningen anslås (2005) til 63&nbsp;700. Byen ligger ved den sørlige gjenværende delen av Thailand–Burma-jernbanen, og har daglige togavganger til hovedstaden Bangkok. 

Den ligger ved elven Kwai, gjort kjent ved filmen *[[Broen over Kwai]]* fra 1957. Luksustoget Eastern and Oriental Express går via Kanchanaburi og stanser der for at de reisende skal få ta en elvebåtsekskursjon til jernbanebroen som er gjenreist der japanernes krigsfanger først bygde den under annen verdenskrig (1942). (I filmen ble broen sprengt av sabotører fra krigsfangenes egne rekker – i virkeligheten ble den bombet av allierte fly og så raskt gjenoppbygd.) Broen krysser egentlig elven *Kwai Yai*, noen kilometer over punktet der den flyter sammen med Kwai Noi, rett ved Kanchanaburis sentrum, og de to danner elven *[[Mae Klong]]* som flyter videre ned til Siambukten.

Før 1960 ble Kwai Yai betraktet som det øvre løp av Mae Klong – således var ikke *Kwai* et navn som ble benyttet om elven på det aktuelle sted på 1940-tallet. 
## Eksterne lenker
*
Hans Ø

**Hans Ø** (grønlandsk: *Tartupaluk*, dansk: *Hans Ø*, engelsk: *Hans Island*) er en ubebodd øy som ligger mellom nordvestsiden av Grønland og den kanadiske Ellesmereøya.

Øya er en kalkstensklippe med et areal på 1,3&nbsp;km², en lengde på  meter og en bredde på  meter. Den ligger på 80°49′&nbsp;N 66°30′&nbsp;V, omtrent 350&nbsp;km nord for den nordligste grønlandske bosetningen Qaanaaq (Thule). Nærmeste kanadiske tettsteder er eskimobosetningen Ausuittuq (Grise Fjord), 700&nbsp;km sør, og verdens nordligste bemannede sted, radio- og værstationen Alert, 200&nbsp;km nord. Det er normalt kun mulig å komme til øya med båt på spesielt milde somre. Det var en amerikansk ekspedisjon på 1870-tallet som ga øya navn etter den grønlandske kjentmannen Hans Hendrik Suersaq.

## Grensestrid
Siden 1973 var det en prinsipiell strid om øya mellom Canada og Danmark. I august 2005 sendte Canada to krigsskip til området, en måned etter at landets forsvarsminister hadde besøkt øya. Konflikten var imidlertid mest kjent for å ha foregått i vennskapelige, tildels humoristiske former, blant annet med utveksling av dansk snaps og canadisk whisky. Whiskey-krigen begynte in 1984 da canadiske militære mannskap plantet et flagg på øya og etterlot en flaske whiskey, hvorpå Tom Høyem, minister for Grønland, besøkte øya, plantet det danske flagget, etterlot en flaske dans snaps og et brev med "Velkomment til den danske ø."

Den 23. mai 2018 ble det kunngjort at de canadiske og danske regjeringene var blitt enige om å opprette en felles kommisjon som skulle arbeide med spørsmålet om grensetrekningen.

11. juni 2022 ble det kunngjort enighet om at det blir trukket en landgrense, som følger den kløft som strekker seg over øya. I og med denne delingsavtalen får Canada og Kongeriket Danmark sin andre landgrense, og Grønland sin første. Danmark, som land betraktet, har derimot fremdeles kun én naturlig landgrense, nemlig mot Tyskland (og en kunstig mot Sverige som regnes innen lovregler men ikke innen geografi).

Avtalen fra 2022 innebærer slutt på den såkalte whiskeykrigen. Etter mange år med rituell plassering av flagg og brennevin var det etterhvert en ansamling av loslitte flagg. Øya har liten økonomisk verdi i seg selv.

## Referanser


## Eksterne lenker
* 
* The Hans Island Liberation Front
Chao Phraya

**Chao Phraya**   (**&#3649;&#3617;&#3656;&#3609;&#3657;&#3635;&#3648;&#3592;&#3657;&#3634;&#3614;&#3619;&#3632;&#3618;&#3634;**, *Mae Nam Chao Phraya*) er en større elv i Thailand, som renner gjennom det sentrale lavlandet og munner ut i Bangkokbukten, den nordligste delen av Siambukten. På gamle kart kalles elven gjerne *Menam* eller *Mae Nam*, som betyr «elv». Navnet *Chao Phraya* er også en thailandsk adelstittel. Man kan eventuelt betegne elven som «Kongeelven».

Total lengde fra øverst i tilførselselva *Ping* til utløpet i Siambukten er 1020 km. Den begynner der tilførselselvene Ping og Nan møtes i byen Nakhon Sawan i Nakhon Sawan-provinsen. Nan og dens største sideelv Yom løper nesten parallelt fra Phitsanulok til Chumsaeng i den nordlige delen av  Nakhon Sawan-provinsen. Den største sideelven til Ping er elven Wang. I alt dekker Chao Phrayas elvesystem et nedslagsfelt på 160&nbsp;000 km².

Selve Chao Phraya løper fra nord til sør 370 km fra Nakhon Sawan til Bangkok og sitt elveutløp i Siambukten. Imidlertid deler den seg i provinsen Chainat slik at en sidearm, kalt Tha Chin-elven, renner parallelt med hovedelven og munner ut i havet omkring 35 km vest for Bangkok ved Samut Sakhon. I dette området er det gravd et stort antall kanaler (kalt *khlong*) som betjener de omfattende rismarkene. 

De største byene langs elven er Bangkok, Uthai Thani, Chainat, Singburi, Ang Thong og Ayutthaya. Vassdraget gir drenering og irrigasjon til store deler av jordbruksproduksjonen i Thailand, med en meget betydelig dyrking av ris i elveløpene. Særlig midtre løp fra Bangkok og nordover til Nakhon Sawan har meget stor irrigasjon og jordbruksproduksjon. Vassdraget har vært hovedområde for over 1000 år med bysivilisasjoner, medregnet Dvaravati-kulturen fram til ca. 700-tallet, deretter hinduriker fram til 1000-tallet, avløst av khmer-kulturen fram til 1300-tallet. Deretter fulgte det thai-dominerte Ayutthayariket fra midt på 1300-tallet, og endelig dagens kongedømme fra 1770-tallet i Thonburi og deretter Bangkok.

## Sideelver
Chao Phraya har en rekke tilførsels- og sideelver som bidrar til det meget store nedbørsområdet. De viktigste elveløpene i vassdraget er, regner ovenfra og sørover:
* Ping – øvre elveløp, regulert, på 648 km og nedslagsfelt på 44&nbsp;688 km²
** Wang – sideelv til Ping, 335 km og 10&nbsp;792 km²
* Nan – østre elveløp, regulert, på 740 km og 57&nbsp;947 km²
** Yom – sideelv til Nan, 700 km og 23&nbsp;616 km²
** Sakae Krang – vestlig sideelv til Chao Phraya, 225 km og 5&nbsp;191 km²
* **Chao Phraya** – dannes av Ping og Nan, 372 km og 20&nbsp;126 km²
** Pa Sak – østlig sideelv til Chao Phraya, 513 km og 16&nbsp;291 km²
*** Lopburi – vestlig sideelv til Pa Sak, 95 km 
* The Chin – vestlig forgrening fra Ping, 365 km og 13&nbsp;681 km²

Reguleringen av elvene omfatter, regnet fra nord:
* Ping-elva: Mae Ngat-demningen, Bhumipol-demningen.
* Wang-elva: Kiu Lom-demningen
* Nan-elva: Sirikit-demningen

Reguleringen utnyttes til irrigasjon, flomkontroll og vannkraft.

## Eksterne lenker
* 
* UNESCO World Water Assessment Program on the Chao Phraya
Sungai Kolok

**Sungai Kolok** er en by i provinsen  Narathiwat i det sørlige Thailand. Befolkningen anslås (2005) til 42&nbsp;800.

Den er ved grenseovergangen mellom Thailand og Malaysia for den østlige jernbanelinjen og hovedveien mellom de to landene.
Yala

**Yala**  (**<big>ยะลา</big>**) er provinshovedstaden i provinsen Yala i det sørlige Thailand. Befolkningen anslås (2005) til 93&nbsp;600.

Yala ligger tett ved Thailands grense til Malaysia, og de fleste innbyggerne er kinesere eller muslimske malayer. 

Hovedsysselsettingen er knyttet til handelen med Malaysia, og handelen domineres av kineserne. Dessuten er det gummiplantasjer i omegnen..
Narathiwat (provins)

**Changwat Narathiwat** (**นราธิวส**) er den østligste provinsen i det sørlige Thailand. Den grenser mot provinsene Pattani i nord og Yala i vest. I sør grenser provinsen dessuten mot Malaysia.

Provinshovedstaden heter også Narathiwat, mens Ra-ngae, Tak Bai og Sungai Kolok er andre større byer. Befolkningen anslås (2005) til 752&nbsp;000, og areralet er 4&nbsp;475,0 km². Majoriteten på ca. 81 % er muslimske malayer, mens resten er buddhistiske thaier. 

Moskeen Matsayit Wadin Husen (Masjid Wadi Hussein) nordvest for hovedstaden er en av de viktigste i sør-Thailand, mens Wat Chonthara Sing-he er et sentralt buddhistisk tempel i Tak Bai nær grensen til Malaysia. Kongen har en sommerresidens utenfor Narathiwat by.

## Geografi og administrativ inndeling
Provinsen ligger helt sørøst i Thailand, langs Siambukten. I vest går den malayiske fjellkjeden med to viktige nasjonalparker: Budo-Sungai Padi i nord (294 km²) som er delt i to separate verneområder i henholdsvis nord og sør, samt Namtok Sipo nasjonalpark med fossefallet Sipo i vest. Det er tropisk regnskog med malayiske biotoper i fjellene. 

De 13 distriktene (*amphoe*) i narathiwat provins er:

Kommunen Ra-ngae er den mest folkerike med ca. 145&nbsp;000 innbyggere, fulgt av Narathiwat (110&nbsp;000), Su-ngai Kolok (71&nbsp;000), Tak Bai (65&nbsp;300), Reso (63&nbsp;000), Su-ngai Padi (55&nbsp;000), og Bacho (48&nbsp;000).

## Samferdsel og økonomi
Riksvei 42 går nordover fra hovedstaden Narathiwat til Pattani i naboprovinsen. Det er lokal flyplass i Narathiwat, og hovedjernbanen Bangkok-Singapore går midt gjennom provinsen med stasjon i Ra-ngae.

Treslaget Lansitre *(Lansium domesticum)* er et mye brukt frukttre innen hagedyrking. Ellers dyrkes kokosnøtter, bananer og andre tropiske fruktslag. Fiske er viktig langs kysten.

Det er noe turisme knyttet til strendene Talo Laweng Beach og Narathat Beach, samt nasjonalparkene i fjellområdene.

## Referanser




## Eksterne lenker
*
Thailandbukta

**Thailandbukta** (også kalt **Siambukta**) er den nordvestlige delen av Sør-Kina-havet (i Stillehavet). Den er omgitt av Malaysia, Thailand, Kambodsja og Vietnam. 

## Avgrensning
Den nordlige delen av bukten er Bangkokbukten ved munningen av Chao Phraya-elven, nær Bangkok. Bukten dekker omkring  km². Det er vanlig å definere den med en linje over havet fra Bai Bung-neset i det sørligste Vietnam (sørvest for Mekongflodens utløp) til den malaysiske byen Kota Bahru på Malakkahalvøya.

## Beskrivelse
Thailandbukta er relativt grunn, med en gjennomsnittlig dybde på 45 meter og maksimal dybde på bare 80 meter. Dermed blir vanngjennomstrømning og –utveksling langsom, og den sterke tilførsel av ferskvann fra mange store elver fører til lav saltholdighet (3,05–3,25 %) og til høy sedimentering. Bare ved større dybde flyter vann med større saltholdighet (3,4 %) videre inn i Sør-Kina-havet. De viktigste elvene som munner ut i Siambukta er Chao Phraya (og med den også den store sideelven Ta Chin) og Meklong-elven ved Bangkokbukten, og Tapi-elven i Bandonbukten i sørvest.

## Næringsliv, turisme
Bukten har mye fisk og skalldyr. Bukten har også oljefelter og i noen mindre grad naturgass.

Thailandbukta har mange korallrev, og med dem følger dykkerturisme. Blant de mest populære turistmålene i eller ved Thailandbukta er Ko Samui i Surat Thani-provinsen, og  Ko Tao – begge er øyer i Thailand.

## Grensetvister
Det er en rekke latente territoriale tvistemål mellom Malaysia, Thailand, Kambodsja og Vietnam om grensedragningen mellom landene. Malaysia og Thailand har valgt å utvikle i fellesskap de omstridte områdene, som har øyene Ko Kra og Ko Losin. En gammel tvist mellom Kambodsja og Vietnam vedrører i hovedsak øya Phú Quốc (eller Koh Tral på khmer), som ligger tett opp mot den kambodsjanske kysten. Kambodsja krever også en kontinentalsokkel på &nbsp;km².

## Referanser


## Eksterne lenker
*
Sadao

**Sadao** er en by i provinsen Songkhla i det sørlige Thailand. Befolkningen anslås (2005) til 46 200.

Den er siste større by på den vestre hovedveien til Malaysia.
Singha Nakhon

**Singha Nakhon** er en by i provinsen Songkhla i det sørlige Thailand. Byen hadde en befolkning på 35 718 etter folketellingen i 2000.

## Referanser
PM

**PM**, **Pm** og **pm** kan referere til
**[[post meridiem]]* (**pm**, også skrevet **P.M.** og **PM**) &ndash; latin for «etter middag». Dette brukes for å skille timer før og etter middag når en bruker en 12-timers klokke.
*promethium &ndash; grunnstoff med kjemisk symbol **Pm**
*picometer (**pm**) &ndash; en SI-enhet for lengde lik 10−12 meter
*petameter (**Pm**) &ndash; en SI-enhet for lengde lik 1015 meter
*promemoria (**PM**) &ndash; huskelapp, kort utredning om en sak
*pulsmodulering (**PM**) &ndash; en teknikk som brukes i telekommunikasjon
*privat melding (**pm**) &ndash; en melding på forum eller facebook som bare kan leses av mottageren
Songkhla

**Songkhla** (**<big>สงขลา</big>**; malayisk **Singora**) er hovedstaden i provinsen Songkhla i det sørlige Thailand. Den het tidligere **Sinhgala**, «Løvebyen».   Befolkningen anslås (2005) til 86&nbsp;900, men kommunen har 165.000 innbyggere.

Det sammenvokste byområdet mellom Songkhla og Hat Yai har over 700.000 innbyggere og er således Thailands nest største konurbasjon, bare overgått av Bangkok i folketall. 

Dette storbyområdet har i alt fem universiteter, hvorav tre ligger i Songkhla by:
* Thaksin University (privat)
* Songkhla Rajabhat University (offentlig)
* Srivijaya Rajamangala University of Technology (offentlig)

Songkhla er en kystby og ligger på en landtunge. På østsiden er Siambukten (som er del av Sørkinahavet), og på innsiden er et innlandshav ved navn Songkhlasjøen *(Thale Sap)*. Avstanden til hovedstaden Bangkok er rundt 720 km.

Hat Simila (Simila Beach) er en populær badestrand med betydelig turisme. Songkhla er en av  Thailands eldste byer, og har i århundrer vært en viktig handelsby. Den er den viktigste havnebyen på østkysten av Thailand.

Hovedbestanden av den kritisk truede malaysiatigeren finnes syd for Songkhla, sydover inn i de sentrale fjellstrøkene på Malayahalvøya i Malaysia.

Japanske styrker landet i Songkhla 8.desember 1941, ogstarett dermed det malayiske felttoget som endte med okkupasjonen av Malaysia og Singapore.
## Eksterne lenker
*
Hat Yai

**Hat Yai** (&#3627;&#3634;&#3604;&#3651;&#3627;&#3597;&#3656;) er største by i provinsen Songkhla i det sørlige Thailand. Befolkningen anslås (2005) til 191&nbsp;700. Det sammenvokste byområdet mellom provinshovedstaden Songkhla og Hat Yai har over 700.000 innbyggere og er således Thailands nest største konurbasjon, bare overgått av Bangkok i folketall. 

En stor del av befolkningen er muslimer, og det er også mange med etnisk kinesisk bakgrunn. 

Byen har tre universitet og høyskoler:
* Prince of Songkhla University (offentlig)
* Hat Yai University (privat)
* Hat Yai technical College (offentlig)

Hat Yai har internasjonal flyplass, og ligger ved jernbanelinjen som fører fra Bangkok sørover til Malaysia og videre til Singapore. Det er en egen forbindelse mellom Hat Yai og Kuala Lumpur. Byen er et populært mål for shopping og forlystelse, ikke minst for kinesere fra Malaysia.
Pattani

**Pattani** (**<big>ปัตตานี</big>**) (malay: *Petani*) er hovedstaden i provinsen Pattani i det sørøstlige Thailand. navnet *Petani* på malay betyr «bonde».

Byen er en havneby ved lagunen Ao Pattani i Siambukten, og har langstrakte strender langs havet i nord og øst. Elven Mae Nam Pattani renner ut i byen, den har sine utspring i de malayiske fjellene i provinsen Yala lengre sør.

Befolkningen anslås (2005) til 49&nbsp;100, mens selve kommunen har 120&nbsp;000 innbyggere.

Pattani er de thailandske muslimers viktigste sentrum. I 2004 og 2007 var det uroligheter i byen knyttet til islamske opprør mot angivelige overgrep fra den politisk dominerende thai-minoriteten i Pattani-provinsen.

Det er lokal lufthavn i Pattani, og riksvei 42 (Asian Highway 18) fra Hat Yai til Singapore går gjennom byen.

## Referanser


## Eksterne lenker
*
Surat Thani

**Surat Thani** er provinshovedstaden i provinsen Surat Thani og senter for kommunen av samme navn, i det sørlige Thailand. Befolkningen anslås (2005) til 127&nbsp;200.

Det er flyplass i Phunphin kommune, 25 km vest for byen, og Phunphin har også hovedjernbanestasjon på den nord-sør-gående jernbanelinjen Bangkok-Singapore. Fra Surat Thani går det ferjer til turistøyene Koh Samui, Koh Tao og Koh Pha-ngan.

Bank of Thailand og Thailands statistikkbyrå har regionale kontorer i byen. Det er større militæranlegg i Surat Thani, med hovedkvarteret for 4.Arme og en luftforsvarsstasjon.

Det er en egen campus for Prince of Songkla University 9 km sørøst for Surat Thani, ogher ligger også Surat Thani Rajabhat University og et medisinsk forskningssenter like. Surat Thani har også en egen skole for offentlig ansatte (School og Public Administration), samt en teknisk høyskole.
## Eksterne lenker
*
Ko Samui

**Ko Samui**, også skrevet **Koh Samui**, (th. เกาะสมุย) er en øy i Thailandbukta, i provinsen Surat Thani i det sørlige Thailand. Befolkningen på øyen anslås til  (2019). Det er Thailands tredje største øy med et areal på 228,7 &nbsp;km². Den er rik på naturressurser, hvite sandstrender, korallrev og kokosnøtter. 

De første backpackerne kom med en kokosnøttbåt på 70-tallet, og på åttitallet var det noen få primitive bungalower til utleie. Stedet var da et yndet sted for backpackere, men har etterhvert utviklet seg mot masseturismen. 

Den største byen er Chaweng på østsiden av øya. Det administrative senteret på øya ligger i havnebyen Nathon på vestkysten, hvor ferge- og båtsamband knytter øya til fastlandet ved Donsak og naboøyene Koh Pha-ngan og Koh Tao. 

Den sørlige og vestlige delen av Samui er fremdeles delvis urørt med lange, hvite strender med få eller ingen turister. Strekningen Lamai (på sydøst) til Maenam (nord) er hovedområdene for turister og luksushoteller. 

Bangkok Airways bygget flyplass i Bo Phut i 1980-årene. Samui lufthavn åpnet i 1989, og har flyvninger fra Bangkok og andre thailandske byer. Fra 2008 til 2018 hadde Thai Airways International to daglige flygninger fra Bangkok. 

Like vest for Samui finnes øygruppa Angthong, som er fredet som Angthong National Marine Park.

Øygruppa Angthong var i sin tid inspirasjonskilden til Alex Garlands roman *Stranden* (*The Beach*), som senere ble filmatisert med Leonardo DiCaprio i hovedrollen. Filmen ble innspilt på Maya Beach på øya Koh Phi Phi Leh, som ligger mellom Koh Phuket og fastlandet i Krabi-provinsen.

## Referanser
Chumphon

**Chumphon**  (**<big>ชุมพร</big>**) er provinshovedstaden i provinsen Chumphon i det sørlige Thailand. Befolkningen anslås (2005) til 55&nbsp;900.

Byen er oppkalt etter prins Chumphon, en av kong Rama V Chulalongkorns sønner. Han regnes som grunnleggeren av Siams marine.

Chumphon ligger ca. 7 km fra østkysten ved Siambukten. Dette er hvor den malayiske halvøy er på sitt smaleste. Kra-eidet er her bare 40 km bredt fra i vest Sungbei Bati ved Andamanhavet i Myanmar til østkysten. Hovedstaden Bangkok i nordøst er drøyt 460 km unna.

Ved Chumphon blir det thailandske buddhistiske kjerneområdet gradvis avløst av det muslimske syden.

Chumphon er utgangspunkt for overfarten til ferieøya Koh Tao. Stranden ved Chumphon er en av Thailands vakreste.

I 1989 ble Chumphonområdet rammet av en tyfon som ødela praktisk talt alle plantasjene der. Men det tok ikke lang tid før dette tilbakeslaget ble overvunnet, takket være landets fruktbarhet.
Prachuap Khiri Khan

**Prachuap Khiri Khan**  (**<big>ประจวบคีรีขันธ์</big>)**¨) er provinshovedstaden i provinsen Prachuap Khiri Khan i det sentrale Thailand. Befolkningen anslås (2005) til 33&nbsp;500.

Den er en kystby og ligger mot Siambukten (som er del av Sørkinahavet). Det er ca. 280 km til hovedstaden Bangkok herfra. Noe sør for byen er det sted der Thailand er på sitt smaleste. Fra kysten til grensen til Myanmar er det 13 km. 

Hovednæringsveier er særlig fruktdyrking og fiske, og det er også en utstrakt handel med Myanmar (og mye smugling).  

Under annen verdenskrig landsatte Japan tropper ved Prachuap Khiri Khan. Den øverstkommanderende i Bangkok oppfordret de thailandske styrker til å overgi seg, men de angrep japanerne og slo dem på flukt ( 8. desember 1941.
Hua Hin

**Hua Hin** (th. หัวหิน) er en by i provinsen Prachuap Khiri Khan i det sentrale Thailand. Befolkningen anslås (2005) til 73&nbsp;000.

Den er en kystby og ligger mot Siambukten (som er del av Sørkinahavet). Hua Hin er den eldste badeferiebyen i Thailand. Kong Prajadhipok (Rama VII) bygde et sommerpalass der. Nå har byen mange førsteklasses hoteller.
Cha-am

**Cha-am** (th. ชะอำ) er en by i provinsen Phetchaburi i det sydlige Thailand. Befolkningen oppgis til  (2013).

Cha-am er en kystby helt nord på Malayahalvøya og ligger mot Siambukten (som er del av Sørkinahavet). Både jernbanen og hovedveien fra Bangkok mot Malaysia går gjennom eller rett ved byen. Det er en liten flyplass i Hua Hin, som ligger ca. 20 km sør for Cha-am.

## Referanser
Phatthalung

**Phatthalung** (**<big>พัทลุง</big>**) er provinshovedstaden i provinsen Phatthalung i det sørlige Thailand. Befolkningen anslås (2005) til .

Phattalung ligger ved de sørlige utløperne av Tenasserimfjellene på Malakkahalvøya. Øst for byen er den ca.  km² store ferskvannsjøen  Thalee Luang, som har en kort forbindelse med Siambuken ved  Songkhla. Det er et risdyrkende område. Avstanden til grensen til Malaysia i sør er omkring 100 km.
Nakhon Si Thammarat

**Nakhon Si Thammarat** (**<big>นครศรีธรรมราช</big>**, lokalt omtalt bare som **Nakhon**, tidligere **Ligor**, **Tampohn Ling**, legendarisk navn **Chawaka**) er provinshovedstaden i provinsen Nakhon Si Thammarat i det sørlige Thailand. Befolkningen anslås (2005) til 120&nbsp;800.

Nakhon Si Thammarat er innfallsborten til de muslimske sørlige delene av Thailand. Byen er ca. a 780 km sør for Bangkok på en fruktbar kystslette ved Siambukten. Tidligere var den en kystby, men intensiv sedimentering har ført til at den nå er mer enn 26 km inn i landet.

Historikere går ut fra at byen på 700-tallet (da den het *Ligor*) var sentrum for Srivijayariket. Ennå på 1200-tallet var den en viktig handelsby for handelen med Ceylon og Sørindia. I 1292 erobret kong Ramkhamhaeng området og innlemmet det i sitt kongedømme Sukothai. Da det riket gikk under i 1350, ble Nakhon Si Thammarat del av Ayutthayariket. I 1516 tillot kong Rama Thibodi II at portugiserne etablerte et handelskontor her. 

Nakhon Si Thammarat er et viktig sentrum for thailandisk kunsthåndverkwerk, blant annet for gullsmedkunst og nielloteknikk. Området har også fruktdyrking og bergverk i Khao Luang-fjellene.

## Referanser
Sattahip

**Sattahip** er en kystby i provinsen Chonburi i det østlige Thailand. Befolkningen anslås (2005) til 65&nbsp;400.

Den har en av de få dypvannshavnene i nærheten av Bangkok.  

## Referanser
Isan

**Isan** (thai: อีสาน (IPA: [iːsǎːn]), også romanisert som **Isaan**, **Issan** og **Esarn**) er et navn på hele det nordøstlige Thailand. Det ligger på Khoratplatået og er omgitt av Mekong-floden i nord og øst (på den andre siden av Mekong ligger Laos), og mot sør av Kambodsja. Mot vest, vest for Phetchabunfjellene, er det det nordlige og sentrale Thailand.

Dette er Thailands fattigste region. Hovednæringsvei er landbruk.

Hovedspråket i området er isan (som er svært nært beslektet med laotisk og også thai), men  thai er også utbredt og snakkes av de fleste siden det er undervisningsspråk i skolevesenet. I de sørlige områder tales også khmer. Stordelen av befolkningen er av laotisk etnisitet.
Chaiyaphum

**Chaiyaphum** er provinshovedstaden i provinsen Chaiyaphum i det nordøstlige Thailand (kalt Isan-området). Befolkningen anslås (2005) til .

Byen ligger 340&nbsp;km nordøst for Bangkok.

Byen var fra de første tider av Sukhothai en gjennomgangsstasjon for khmertropper og laotiske tropper. Kanskje er dette grunnen til at det her allerede på 1100-tallet ble bygd et sykehus.

Senere ble byen underlagt det lokale fyrstedømmet med sete i Nakhon Ratchasima. Kommandør Phraya Phakdi Chumphon løsrev seg i 1824 og overgav byen (som da fremdeles het Ban Luang) til kong Rama III. Som takk ble han det første overhodet i byen, som nå fikk navnet Chaiyaphum. Da laotene kort tid etter angrep Bangkok, måtte de også kjempe mot Phraya Phakdi Chumphon. Laotenes hovedstyrke ble slått tilbake, men en rest av dem klarte å erobre Chaiyaphum og drepe Chumphon.

## Eksterne lenker
*
Chum Phae

**Chum Phae** er en by i provinsen Khon Kaen i det nordøstlige Thailand (kalt Isan-området). Befolkningen anslås (2005) til 46&nbsp;300.
Mukdahan

**Mukdahan** (**<big> มุกดาหาร</big>**) er provinshovedstaden i provinsen Mukdahan i det nordøstlige Thailand (kalt Isan-området). Befolkningen anslås (2005) til 40&nbsp;500. 

Byen ligger ved Mekongelven som skiller Thailand fra nabolandet Laos. På den andre bredden av Mekong er en av Laos' viktigste byer, Savannakhet.
Samut Prakan

**Samut Prakan** er provinshovedstaden i provinsen Samut Prakan i det sentrale Thailand. Befolkningen anslås (2005) til 388.900.

Den er en kystby og ligger ved elvemunningen til elven Chao Phraya ved Bangkokbukten nord i Siambukten (som er del av Sør-Kina-havet)
Chiang Mai

**Chiang Mai** (**&#3648;&#3594;&#3637;&#3618;&#3591;&#3651;&#3627;&#3617;&#3656;**; noen ganger transkribert *Chiangmai*) er provinshovedstaden i Chiang Mai i det nordlige Thailand. Befolkningen anslås (2005) til 201&nbsp;000. Chiang Mai var hovedstaden for kongedømmet Lanna (1296–1768), hvor Lanna-kulturen gjør Chiang Mai til en av de mest besøkte turistdestinasjonene i Thailand.

Chiang Mai er den viktigste byen i provinsen Chiang Mai, og er den nest største byen i Thailand. Den ligger rundt 800 km nord for Bangkok, ved Ping-elven, og er omgitt av noen av landets høyeste fjell. Byen har en ny og moderne internasjonal flyplass som ligger lett tilgjengelig fra sentrum, ved foten av fjellet Doi Suthep.

I løpet av de siste årene har Chiang Mai utviklet seg fra å være mest kjent for templer, håndverk, tradisjonell massasje og gastronomi, til å bli en moderne by som satser på god veiutvikling, teknologi og utdannelse.
Samut Songkhram

**Samut Songkhram** (**สมุทรสงคราม**) er provinshovedstaden i provinsen Samut Songkhram i det sentrale Thailand. Befolkningen anslås (2005) til 35&nbsp;100.
## Byens Navn

Ordet "Samut" stammer fra ordet "samudra", som betyr sjø på Sanskrit, "Songkhram" stammer fra ordet "sangramha" som betyr krig på Sanskrit.

## Geografi
Byen ligger ca. 60 km sørvest for hovedstaden Bangkok, nær elven Klongs utløp i Siambukten. I sentrum er byen tett bebygd, men beveger en seg litt utenfor bykjernen vil en møte på store mengder med frodig vegetasjon, kokosplantasjer, og mindre bondegårder. Rundt byen finnes det tallrike kanaler som hovedsakelig brukes til vanning, de som bor ved kanalene bruker de også til fiske, klesvask, transport, og bading. Ved munningen av Klong-Elven ligger sandbanken Don Hoi Lot, denne er blant annet kjent for sine store forekomster av ulike skjell som brukes i lokale matretter. Sandbanken og området rundt ble oppført i Ramsar-konvensjonen i 2001.

## Natur
Området er også kjent for sine mange palmetrær – ett av mange i Thailand, men i området rundt hovedstaden ett av de få med slik rik og grønn vegetasjon. På utkanten av byen er det et rikt dyreliv, mange forskjellige fugler har den frodige vegetasjonen som sitt hjem, og i kanalene svømmer det ulike fiskearter og varaner. Ved mørkets frembrudd er det også god mulighet til å se lysbiller.          

## Næringsliv
Samut Songkhram har ikke like mye industri i forhold til andre områder rundt hovedstaden. Områdets hovedprodukt er salt, som utvinnes fra tallrike fordampningssjøer, I Samut Songkhram har 111 husholdninger saltproduksjon som sitt levebrød. Utenfor bykjernen er det store plantasjer, og området har et fuktig, og tropisk klima, noe som åpner for dyrking av mange forskjellige frukter og grønnsaker, mye av det selges på de lokale markedene på ulike steder i byen. Langs de fleste gatene er det små salgsboder, restauranter, eller lotteriboder. Kjøpesenteret Tesco Lotus som ligger ved highway 3093 huser mange forskjellige butikker og spisesteder.

## Transport
Samut Songkhram har en rutebilstasjon i bydelen Amphawa. Derifra går det busser og minibusser til Bangkok. Ellers rundt om i byen er det mulig å ta Songtaew som stopper på faste holdeplasser, eller som kan leies til å kjøre rett til bestemmelsesstedet. Det er også mulig å benytte seg av tuk-tuk for å komme seg rundt i byen.

Fra Samut Songkhram er det også mulig å reise med tog til Bangkok. Dette er spesielt populært blant turister siden togskinnene går rett igjennom byens største fiskemarked, Mae Khlong Seafood Market. Når toget skal kjøre gjennom markedet, løfter selgerne unna parasollene sine og flytter bort ting som skulle ligge i veien for toget. Når toget har kjørt forbi, setter selgerne igjen fram varene sine. Dette er en av de mest saktegående togforbindelsene i Thailand, toppfarten er på 30km/t, hele Mae Klong-Banen er uten signalanlegg. 

## Kjente Personer fra Samut Songkhram

* Kong Rama I
* Kong Rama II
* De berømte siamesiske tvillingene Chang og Eng Bunker
Em

**EM** og **Em** kan sikte til
*Europamesterskap (**EM**)
*exameter (**Em**) &ndash; en SI-enhet for lengde lik 1018 meter
Phetchaburi

**Phetchaburi** er provinshovedstaden i provinsen Phetchaburi i det sentrale Thailand. Befolkningen anslås (2005) til 46&nbsp;600.
Pran Buri

**Pran Buri** er en by og distrikt i provinsen Prachuap Khiri Khan i det sentrale Thailand. Befolkningen anslås (2005) til 47&nbsp;300.

Byen ligger langt nord på Malayahalvøya, og ved jernbanelinjen og hovedveien mellom Bangkok og Malaysia. Den ligger ved elva Pran ikke langt fra dens utløp i Siambukten.
Ang Thong

**Ang Thong** er provinshovedstaden i provinsen Ang Thong i det sentrale Thailand. Befolkningen anslås (2005) til 14&nbsp;400. Byen ligger ved den store elven Chao Phraya, drøyt  nord for hovedstaden Bangkok.

Hovedproduktet i jordbruket i Ang Thong er ris. Det produseres og selges også regionalt kunsthåndverk, særlig små dukker og håndtrommer av forskjellig størrelse. I byen ligger tempelet Wat Pa Mpok, med en 22 meter lang liggende Buddha.

I Ayutthaya-tiden var Ang Thong en viktig utpost og spilte en viktig rolle ved kampene mot burmesiske invasjonsforsøk.
Ayutthaya

**Ayutthaya** (eller **Ayudhia**, **Phra Nakhon Si Ayutthaya**,  พระนครศรีอยุธยา),  er provinshovedstaden i provinsen Phra Nakhon Si Ayutthaya i det sentrale Thailand. Befolkningen anslås (2005) til 82&nbsp;000.

Den er den gamle hovedstad i Siam, og på 1700-tallet var den en av Sørøst-Asias viktigste byer. Den ligger ved den store elven Chao Phraya.

## Historie

Byen var grunnlagt av khmerene, og i 1350 utvidet fyrst U Thong byen og gjorde den til hovedstad i sitt kongerike, etter at den gamle hovedstaden, Sukhothai, var gått under. Ayutthaya var deretter i mer enn 400 år residensbyen for i alt 33 konger, som behersket et siamesisk område av vekslende størrelse. Kongene fortsatte hele tiden med å utvide byen. Gamlebyen omgis av tre elver, og en ytterligere kanal skapte tidlig en fullstendig naturlig «vollgrav» av elver rundt hele byen. ELvene er Chay Phraya, Lopburi og Pa Sak.

I sin blomstringstid var Ayutthaya en verdensby med tre kongepalasser, 375 tempelanlegg, 94 byporter og 29 forsvarsfort. Franskmenn, portugisere, briter, nederlendere og japanere hadde sine egne bydeler, atskilt fra de rundt én millioner siamesiske byborgere. Europeerne hadde sine egne kirker. St. Josefskatedralen fra 1700-tallet er fremdeles bevart. Det eldste tempelet er khmer-tempelet Wat Phra Chao Phanan Choeng fra tidlig 1300-tall før kongetiden. Ellers er det bevart flere historiske bygninger fra tidlig kongetid: kongepalasset Wat Phra Si Sanphet fra 1300-tallet, det meget store tempel- og palassanlegget Wat Phra Maha That fra 1300-tallet, Wat Ratburana med tydelig arkitektonisk khmer-påvirkning, og det buddhistiske tempelet Wihan Phra Mongkon Bopit av nyere dato.

Byens rikdom kom fra det rike jordbrukslandet i området og fra skatter og avgifter som ble ilagt handel og transport. Byen hadde handelsforbindelser med Kina, Java, Malaysia, India, Sri Lanka, Persia, Japan, Portugal, Frankrike, Holland og England. Den enorme utviklingen innen arkitektur, malerkunst og litteratur understreker veldstanden. Gull var i utstrakt bruk, som bokbindernes bruk av bladgull, på malerier, og til og med på hele bygninger.

Byen var beskyttet ev kanaler, jordvoller og palisader, og motstod mange angrep fra burmeserne. Men den 7. april 1767 klarte de å erobre, utplyndre og rasere byen.  Ayutthaya kam seg aldri etter denne katastrofen, og kort tid etter grunnla general Taksin den nye hovedstaden Thon buri, på vestbredden av elven Chao Phraya. General Chao Phraya Chakri flyttet hovedstaden til Bangkok på elvens østbredde i 1782, ettersom elven da ville danne en naturlig forsvarslinje mot angripende burmesere.

## Eksterne lenker
*
Ban Pong

**Ban Pong** er en by i provinsen Ratchaburi i det sentrale Thailand. Befolkningen anslås (2005) til 57&nbsp;600.

Ban Pong er et jernbaneknutepunkt. Togene fra Bangkok og sørover til Malaysia og Singapore, blant annet den luksuriøse *[[Eastern and Oriental Express]]*, passerer gjennom byen. Herfra går også toglinjer nordover og vestover.

## Referanser
S-båndet

**S-båndet** er radiofrekvensområdet i øvre del av UHF-området og nedre del av SHF-området mellom 2 og 4 GHz. 

Frekvensområdet fra 2,4 GHz til 2,4835 GHz er lisensfritt og brukes bl.a. til trådløst datasamband, trådløse telefoner og radarsystemer mot verdensrommet.
HM

**HM**, **Hm** og **hm** kan sikte til
*Hans Majestet (**HM**)
*Hennes Majestet (**HM**)
*HM (pasient) (**HM** eller **H. M.**) Berømt nevrologisk pasient, egentlig navn: Henry Molaison
*Air Seychelles (**HM**) (IATA-kode)
*Hennes & Mauritz (**H&M**), en svensk butikkjede
*Hektometer (**hm**), 100 meter
Nm

**NM**, **Nm** og **nm** kan referere til
*Norgesmesterskap (**NM**)
*New Mexico (**NM**)
*Nautisk mil (**nm**) &ndash; enhet for lengde lik 1852 meter
*nanometer (**nm**) &ndash; en SI-enhet for lengde lik 10−9 meter
*Newtonmeter (**Nm**) &ndash; enhet for dreiemoment
*Nordicmafia, et norsk tekstbasert online-mafiaspill
Aberystwyth University

**Aberystwyth University** (tidligere University of Wales, Aberystwyth, walisisk **Prifysgol Cymru, Aberystwyth**, ofte kalt *Aber*) ligger i byen Aberystwyth på vestkysten av Wales. Det ble grunnlagt i 1872 som *University College of Wales*, og var det første lærested på universitetsnivå i Wales. 

Ved grunnleggelsen var det underlagt University of London, men ved grunnleggelsen av University of Wales i 1893 knyttet det seg til dette. 

Faget internasjonal politikk ble startet i 1917 i Aberystwyth, før det fikk sitt eget institutt i 1919. Instituttet for internasjonal politikk er fortsatt blant verdens mest berømte og velrenommerte.

I 2003 hadde universitetet omkring 7&nbsp;000 studenter.

## Rangeringer

Aberystwyth Universityble rangert som nummer 86 av 126 britiske universiteter på Complete University Guides liste for 2016 og som nummer 110 av 119 britiske universiteter på *The Guardians* 2016-liste.

THE World University Rankings 2014-2015 plasserte universitetet på plass 351-400 av de 500 beste universitetene i verden. I QS World University Rankings for 2014 rangerte universitetet som nummer 601-650, mens det ikke var å finne på Academic Ranking of World Universities (Shanghai-rankingen) for 2014.

## Referanser

## Eksterne lenker
*
Zm

**Zm** og **zm** kan referere til
*zeptometer (**zm**) &ndash; en SI-enhet for lengde lik 10−21 meter
*zettameter (**Zm**) &ndash; en SI-enhet for lengde lik 1021 meter
Ym

**Ym** og **ym** kan referere til
*yoctometer (**ym**) &ndash; en SI-enhet for lengde lik 10−24 meter
*yottameter (**Ym**) &ndash; en SI-enhet for lengde lik 1024 meter
University of Wales

**University of Wales** (walisisk ** Prifysgol Cymru**) var et universitet i Wales. Det ble etablert i 1893 og opphørte som selvstendig universitet i 2011.  Newport og Glyndŵr University som var en del av University of Wales, ble selvstendige universiteter, og Swansea Metropolitan University ble slått sammen med Trinity Saint David. 

Den siste kansleren for universitetet var Charles, prinsen av Wales. 

## Referanser


## Eksterne lenker
*
Bangor University

**Bangor University** (tidligere **University of Wales, Bangor** (**UWB**), en avdeling av University of Wales) ligger i Bangor i Gwynedd, Wales.

Det har pr. januar 2005 omkring 8000 studenter. I tillegg kommer en del studenter tilknyttet universitetet som deltar i et samarbeidsprosjekt med Mediterranean College i Athen. 

## Historie

Universitetet ble grunnlagt under navnet *University College of North Wales* den 18. oktober 1884. Det fikk sitt formelle charter året etter. Det opprinnelige lokalet var en gammel skysstasjon, som hadde god plass til de 58 studentene og de ti i staben. I 1911 flyttet universitetet til en ny og mye større bygning, som nå er den gamle delen av *Main Arts Building*. 

I 1967 holdt Maharishi Mahesh Yogi en forelesning om transcendental meditasjon. Under denne forelesningen fikk medlemmene av The Beatles vite at deres manager Brian Epstein var død.

I 1996 ble det walisiskspråklige universitetet Coleg Normal innlemmet. 

## Rangeringer

Bangor University ble rangert som nummer 58 av 126 britiske universiteter på Complete University Guides liste for 2016 og som nummer 57 av 119 britiske universiteter på *The Guardians* 2016-liste.

THE World University Rankings 2014-2015 plasserte universitetet på plass 301-350 av de 500 beste universitetene i verden. I QS World University Rankings for 2014 rangerte universitetet som nummer 471-480 mens det ikke var å finne på Academic Ranking of World Universities (Shanghai-rankingen) for 2014.

## Referanser
Paroksetin

**Paroxetin** er et legemiddel mot depresjon som tilhører gruppen selektive serotoninreopptakshemmere. I Norge markedsføres preparatet som *Seroxat* og *Paroxetin*. **'Paroksetin** er også godkjent til bruk mot tvangslidelse, panikklidelse, sosial angstlidelse, generalisert angstlidelse og posttraumatisk stresslidelse.

## Virkning
Serotoninhypotesen (som er omstridt) antar at det ved depresjoner er for lavt nivå av signalstoffet serotonin i den synaptiske kløften mellom nerveceller i hjernen. Dette fører ifølge denne hypotesen til at det ikke overføres signal fra «avsendercellen» til «mottakercellen». På «avsender cellen» sitter det et protein som fører serotonin tilbake inn i cellen. Dette er et serotoningjenopptak. Som navnet på gruppen tilsier, hemmer paroksetin selektivt reopptaket av serotonin til «avsender cellen» og dette fører til økt nivå av serotonin i den synaptiske kløften.

## Bivirkninger
Kvalme, oppkast og diaré (oppstår gjerne når man begynner å ta **Paroksetin**, men dette går som regel over). Noen opplever redusert seksualdrift og vektøkning. Siden medikamentet gir øket initiativ og øket aktivitetsnivå før pasienten får bedret stemningsnivå, kan risikoen for selvmord øke noe den første tiden av behandlingen. Disse bivirkningene er felles for alle serotonin reopptakshemmerne.

## Litteratur
* 
*
ISTAR

**ISTAR** er et militært konsept som innebærer å integrere og synkronisere bruken av sensorer og informasjons-, etterretnings- og målangivelsesdata til støtte for operasjoner.

Akronymet står for:

* **I**ntelligence (etterretning)
* **S**urveillance (overvåkning)
* **T**arget **A**cquisition (mållokalisering)
* **R**econnaissance (oppklaring)

ISTAR-virksomhet skjer ofte på tvers av våpenarter og forsvarsgrener, og kan omfatte alt fra bruk av rekognoseringssatellitter og rekognoseringsfly til lokaliseringsradarer og spesialstyrker på bakken. Det betyr i praksis å samle informasjon, sette informasjonen sammen til etterretning, og gi den videre til våre beslutningstakere. Slik at de får et bedre grunnlag når de skal ta viktige avgjørelser. 

C4ISTAR er en utvidelse av begrepet. 

## Referanser
AM

**AM**, **Am**, **aM** og **am** kan bety:

## AM
* *[[ante meridiem]]* (eller **am**, **a.m.**, **A.M.**) – latin for «før middag». Dette brukes for å skille timer før og etter middag når en bruker en 12-timers klokke.
* amplitudemodulering – en teknikk som brukes i AM-radio (mellombølgeradio).
* Afrikamesterskap, ulike arrangement som kårer afrikanske mestere

## Am
* americium  – kjemisk symbol for grunnstoff nummer 95.
* I musikk kan dette stå for a-moll
* Amos’ bok i Det gamle testamentet

## aM

## am
* attometer – en SI-enhet for lengde lik 10−18 meter.
DM

**DM dM Dm dm** er en forkortelse som kan vise til:

## DM
*Deutsche Mark  &ndash; tidligere myntenhet i Tyskland
*Dominica  (ISO 3166-1-kode)
*Maersk Air  (IATA-kode)
*Dungeon Master – Spilleder i rollespill. 
*Direct Marketing – Reklame
*Depeche Mode – Band
*Dansk Magisterforening
*Direct Message - Sosiale medier

## dm
*desimeter  &ndash; en SI-enhet for lengde lik 0,1 meter
University of Wales, Newport

**University of Wales, Newport** er et universitet i Newport i Wales. Det ble grunnlagt som *Mechanics Institute* i 1841, og har siden vokst. I 1996 fikk det status som universitet, og ble tilsluttet University of Wales. Da University of Wales opphørte i 2011, ble universitetet et selvstendig universitet. 

Universitet holder til på to steder, i Allt-yr-Yn, som er et boligområde, og i Caerleon, som er et sted med røtter i romersk tid. Det er kort vei mellom de to stedene, og studentene kan benytte en gratis busstjeneste.

## Referanser


## Eksterne lenker
*
Swansea University

**Swansea University** (walisisk **Prifysgol Abertawe**) ble grunnlagt i 1920 under navnet *University College, Swansea*. 

Universitetet ligger på nordsiden av Swanseabukten, øst for Gowerhalvøya og rett utenfor Swansea. 

I 2001 begynte det å bruke navnet *Swansea University* og har søkt om rett til å dele ut universitetsgrader på selvstendig grunnlag. Dette er ikke godkjent pr. januar 2005, og det nye navnet er således ikke offisielt. 

I 2004 var det i overkant av 10&nbsp;300 studenter.

## Rangeringer
Swansea University ble rangert som nummer 45 av 126 britiske universiteter på Complete University Guides liste for 2016 og som nummer 52 av 119 britiske universiteter på *[[The Guardian]]s* 2016-liste. I QS World University Rankings for 2014 rangerte universitetet på plass 461-470, mens det ikke var å finne blant de 500 beste universitetene i verden i Times Higher Education World University Rankings 2014-2015 eller på Academic Ranking of World Universities (Shanghai-rankingen) for 2014.

## Referanser

## Eksterne lenker
*
Runar Berg

**Runar Berg** (født 1970) er en norsk fotballspiller som sist spilte på midtbanen for  før han la opp mandag 20. september 2010. Tidligere spilte han for , ,  og den italienske klubben . 

Berg har vunnet fire seriegull og tre cupmesterskap i Norge, og har i tillegg spilt fem kamper for det norske landslaget. Hans styrker på banen er teknikk, overblikk, presise pasninger og engasjement. Han ble kåret til Årets spiller i norsk fotball av *[[VG]]* i 1993. 

Han er del av fotballfamilien Berg fra Bodø som sønn av den tidligere midtbanespilleren Harald Johan «Dutte» Berg, bror til Ørjan, Arild og Terje Berg, samt nevø av Knut Berg og Terje Nilsen.

Han var Bodø/Glimts kanskje viktigste spiller på banen de siste 20 årene, og selv om karrieren er over fremstår han som en viktig støttespiller utenfor banen. Da Bodø/Glimt og andre idrettsklubber i Bodø slet med økonomien sesongen 2006 delte Berg ut 100&nbsp;000 kr av egen lønn til  (15&nbsp;000 kr), Bodø Håndballklubb - BHK (15&nbsp;000 kr),  (50&nbsp;000 kr) og barneavdelingen på sykehuset (20&nbsp;000 kr). Foran 2009-sesongen valgte Berg å ikke heve sin lønn på 750&nbsp;000, for å hjelpe klubben sin ut av økonomiske problemer.

Berg er den spilleren som har spilt flest kamper for Bodø/Glimt med 478 pr. 24. juli 2008.

Det var etter en kamp mot  19. september 2010 Berg ble byttet ut, og da den 17 år gamle innbytteren Daniel Berntsen hadde et godt innhopp innså han at det var på tide å slippe til nye krefter. Med dette la den siste av de tre legendariske Berg-brødrene skoene på hylla, og en epoke var over i norsk fotball. 20. september 2010 la Runar Berg offisielt opp.

13. mars 2012 offentliggjorde Berg at han skulle gjøre comeback. Han skulle spille 2012-sesongen for bydelslaget .

## Meritter
* 4 seriegull
* 3 cupmesterskap
* 5 

## Referanser


## Eksterne lenker
* 
* Bodø/Glimt – Biografi
* Profil hos Rosenborg BK
* Profil hos Tromsø IL
* Profil hos Lyn 
* Altomfotball.no – Biografi
ML

**ML**, **Ml** og **ml** kan referere til
*Maskinlæring(**ML**)  &ndash;  en gren av kunstig intelligens
*megaliter (**Ml**) &ndash; en enhet for volum
*milliliter (**ml**) &ndash; en enhet for volum
*MetaLanguage (**ML**) &ndash; Et funksjonelt programmeringsspråk 
*Varemerke for Frydenlund Bryggerier (**ML**)
*ml-bevegelsen &ndash; en politisk retning i Norge
EL

**EL**, **El** og **el** kan vise til:

## EL
* Elektro og datateknologi, et videregående yrkesfaglig utdanningsprogram i norsk skole
* Enhedslisten, dansk parti 

## El
* El (gud), en semittisk himmelgud
* Exaliter, enhet for volum
* Byge eller skur med regn eller snø
* Bestemt artikkel i arabisk
* Bestemt artikkel i spansk (hankjønn entall)

## el
* Elektrisitet, forkortes ofte *el.*
GL

**GL**, **Gl** og **gl** kan sikte til
*Grand Lux &ndash; **GL** står for *Grand Lux* ifm. bilmodeller
*gigaliter (**Gl**) &ndash; en enhet for volum
*Germanischer Lloyd
*GroenLinks, nederlandsk politisk parti
HL

**HL**, **Hl** og **hl** kan sikte til

* Handelslag (**H/L**) &ndash; en selskapsform
* hektoliter (**hl**) &ndash; en enhet for volum
* Half-Life &ndash; et videospill
* hellig &ndash; brukt i forbindelse med helgener som en norsk variant av det latinske St. (Sankt).
* HL-senteret / «Holocaustsenteret» — Senter for studier av Holocaust og livssynsminoriteter